ถ้าเราป่วยเป็นวัณโรค ถึงขั้นที่ เจ็บหน้าอก ไอเป็นเลือดแล้ว ถ้าพึ่งได้รับการรักษาจะมีโอกาสหายมั้ยคะ
สวัสดีค่ะ วัณโรคปอดเป็นการติดเชื้อแบคทีเรียชนิดหนึ่งในปอด ทำให้มีอาการไอเรื้อรัง ไอมีเลือดปน น้ำหนักลด ไข้ต่ำๆตอนกลางคืนได้ซึ่งการรักษา คือการใช้ยาต้านวัณโรค 4 ตัวกินพร้อมกันประมาณ 6-9 เดือน การได้รับการรักษาด้วยยาภายใต้การดูแลของแพทย์และกินยาสม่ำเสมอ ส่วนใหญ่ก็จะทำให้โรคหายได้ แต่ยังมีโอกาสกลับมาเป็นซ้ำได้ตลอดชีวิต หากไปรับเชื้อกลับมาใหม่ค่ะ และเนื่องจากวัณโรคติดต่อกันผ่านทางการหายใจร่วมกัน จึงติดกันได้ค่อนข้างง่าย